Mange norske filmer blir spilt inn i utlandet, selv om handlingen utspiller seg i Norge. Det innebærer at det blir mer reising på norske skuespillere og regissører. Nå vil over 225 av dem ha en slutt på klimaskadelige flyreiser og annet sløseri i filmbransjen.

Initiativtaker Birgitte Larsen forteller at en noen skuespiller kan fly så mange som 30 ganger i løpet av en innspillingsperiode.

– Sånn som det er nå, så er det mye penger å spare på å «outsource» filminnspillingen, sier Larsen til NRK.

Filmbransjens klimaopprop Ekspandér faktaboks Dette er et opprop fra 225 skuespillere og regissører i filmbransjen. Vi krever tiltak fra Kulturdepartementet og egne arbeidsgivere, slik at filmbransjen kan samle seg i kampen for miljøet og sammen ta steget inn i det grønne skiftet. Vi må bli mer bærekraftige! Utslippene av klimagasser må halveres innen 2030. I sektor etter sektor, bransje etter bransje ser vi stadig nye tiltak for å nå målene fra Parisavtalen. Det er på høy tid at en så synlig bransje som den norske filmindustrien tar en større del av ansvaret. Den absolutt største klimapåvirkningen i filmproduksjon i dag kommer fra flytransport. Norske filminnspillinger legges i økende grad til andre europeiske land, til tross for at filmens handling utspiller seg i Norge. Land som Litauen, Ungarn og Tsjekkia har økonomiske insentivordninger og billigere arbeidskraft, noe som gjør at det er mye penger å spare på å en slik forflytning. Men denne produksjonstrenden medfører store CO2 utslipp, da norske filmarbeidere flyr tur/retur innspillingslandet mange ganger i løpet av produksjonen. Skuespillere flys til og med tur/retur Øst-Europa for en times kostymeprøve. Men også innad i vårt langstrakte land tyr vi langt oftere enn nødvendig til fly som fremkomstmiddel. Selv om noen flyreiser er nødvendige grunnet store avstander og manglende transportalternativer, burde bransjen ha som ambisjon å kutte radikalt i denne praksisen. Vi oppfordrer filmprodusenter til å kjøpe klimakvoter tilsvarende utslippet for de absolutt nødvendige flyreisene og forøvrig sørger for at de mest klimavennlige transportalternativene tas i bruk. I dag eksisterer det ingen spesifikke miljøkrav til filmbransjen. Verken kulturdepartementet eller publikum krever miljøvennlig norsk film. Det eneste tiltaket er NFIs påbud om en handlingsplan for miljøtiltak per produksjon. Det er opp til produksjonsselskapene å bestemme hvor og hvordan de spiller inn filmene og tv-seriene sine. Men uten en overordnet miljøpolitikk er det for mye forlangt at hele ansvaret for det grønne filmskiftet skal ligge hos dem. Kulturdepartementet må komme på banen og utforme nye vilkår, slik at norsk film blir kortreist og mer bærekraftig i alle ledd. Enkelte produksjonsselskaper er godt igang med miljøvennlige tiltak mot eksempelvis engangsplast, kjøttinntak og bensindrevne biler, men det er ikke nok for å få bukt med de største utslippene. Antall flyreiser må reduseres. Om Norges nyetablerte filminsentivordning, som har som formål å selge Norge til utlandet, flyttes til nærings- eller finansdepartementet, der det åpenbart hører hjemme, frigjøres midler i kultursektoren. Disse bør øremerkes norske filmproduksjoner som filmer innenlands. Alternativt kan Kulturdepartementet selv endre dagens ordning til en grønn insentivordning, som demmer opp for de økonomiske ulempene norske produksjoner har ved å filme lokalt. Det er absurd at vi tilrettelegger for utenlandske produksjoner i Norge, mens norske produksjoner ikke har råd til å filme her. Vi vil arbeide i en bransje som tar ansvar for klimaet. Vi vil ha arbeidsgivere som bryr seg om at norsk filmbransje utvikles raskere i en tydelig miljøvennlig retning. Dette må politikerne våre tilrettelegge for. La oss bruke filmmediet til å gjøre verden grønnere, ved å bidra til å avverge klimakatastrofen i stedet for holde fast på utdaterte løsninger. Signert av: Agnes Kittelsen Ameli Agbota Anders Baasmo Christiansen Anders Danielsen Lie Anders T Andersen André Chocron Andre Sørum Andrea Bræin Hovig Andreas Riiser Andreas Stoltenberg Ane Skumsvoll Anette Hoff Anette Ostrø Ann Mari Nordengen Anneke Von Der Lippe Arild Andresen Aurora Gossé Axel Bøyum Bendik Østbye Johannessen Birgitte Larsen Birgitte Victoria Svendsen Bjarte Hjelmeland Bjørn Myrene Bjørn Sundquist Brit Steinsvik Bård Breien Camilla Figenschou Caroline Glomnes Cecilie Mosli Charlotte Blom Cici Henriksen Dag Johan Haugerud Daniel Fure Schwarz Eigil Langmark Eindride Eidsvold Eivind Sander Eldar Skar Eline Øverby Elisabeth Aschehoug Ellen Birgitte Winther Ellen Horn Emil Johnsen Emilie Blichfeldt Emma Bones Endre Hellestveit Erik Poppe Erik Richter Strand Erika Calmeyer Espen Klouman Høiner Ester Marie Grenersen Even Hafnor Frank Kjosås Frode Eggen Gard Eidsvold Gine Cornelia Pedersen Gisken Armand Glenn André Kaada Gunhild Enger Halfdan Tøndel Hallvar Witzø Hanna-Marie Grønneberg Hanne Skille Reitan Harald Zwart Hauk Heyerdahl Heidi Gjermundsen Broch Heidi Goldmann Heidi Toini Helle Haugen Helga Guren Henriette Steenstrup Henrik Elvestad Henrik Martin Dahlsbakken Henrik Mestad Henrik Rafaelsen Herbert Nordrum Hildegunn Riise Hisham Zaman Håkon Ramstad Ida Elise Broch Ida Holten Worsøe Ida Sagmo Tvedte Ine Jansen Ine Marie Wilmann Inga Ibsdotter Lilleaas Ingeborg Sundrehagen Raustøl Ingrid Bergstrøm Ingrid Bolsø Berdal Ingrid Giæver Ingunn Øyen Ingvild Holthe Bygdnes Isabel Toming Iselin Shumba Itonje Guttormsen Jakob Oftebro Jan Sælid Janne Heltberg Jannicke Systad Jacobsen Jens Lien Johan Kaos Johanna Pyykko John Brungot John Emil Jørgensrud Jonas Strand Gravli Jonas Urstad Julie Støp Husby Kai Kenneth Hansson Kaia Varjord Kari-Ann Grønsund Kari Jenseg Kari Winge Kathrine Torborg Johansen Kenneth Karlstad Kikki Stormo Kim Haugen Kim Hiorthøy Kim Sørensen Kjersti Botn Sandal Kjersti Tveterås Knut Wiulsrød Kristin Grue Kristoffer Carlin Kristoffer Joner Kyrre Hellum Laila Goody Lars Berge Lars Erik Holter Lasse Kolsrud Lena Kristin Ellingsen Lilja Ingolfsdottir Linn Skåber Lisa Brooke Hansen Lisa Loven Liv Barbosa Blad Liv Karin Dalstrøm Madou Bah Magnus Kjørrefjord Maiken Ostermann Mali Finborud Nøren Maria Bock Maria Grazia Di Meo Maria Lloyd Marian Saastad Ottesen Mariann Hole Marianne Hetland Marianne Krogh Marie Blokhus Mariken Halle Marit Andreassen Marius Lien Marte Engebrigtsen Marte Mørland Marte Solem Magnusdotter Marte Vold Martin Lund Mathias Augestad Ambjør Mats Eldøen Mattis Herman Nyquist Mikkel Bratt Silset Mikkel Storm Glomstein Morten Svartveit Nader Khademi Nasrin Khusrawi Nils Golberg Mulvik Nils Johnson Nils Jørgen Kolstad Nina Andreassen Oddgeir Thune Ola G Furuseth Olav Waastad Ole Christoffer Ertvaag Ole Giæver Ole Sebastian Kåss Patrik Syversen Petronella Barker Petter Vermeli Petter Width Kristiansen Petter Winther Preben Hodneland Pål Sletaune Pål Sverre Hagen Rebekka Nystadbakk Renate Reinsve Reny Marie Gaasand Folgerø Rune Denstad Langlo Samantha Lawson Sara Johnsen Sara Khorami Sarah Francesca Brænne Sarah Sandberg Sebastian Wartin Selome Emnetu Signe Tørå Karsrud Sigrid Hellene Eriksen Silje Storstein Siri Seljeseth Sofie Asplin Solveig Laland Mohn Stian Kristiansen Stine Fevik Stine Robin Berg Sunniva Sundby Susann Bugge Kambestad Suzanne Paalgard Sven Nordin Sverre Pedersen Synnøve Macody Lund Tarjei Sandvik Moe Thorbjørn Harr Tiril Pharo Tobias Santelmann Tommy Wirkola Tone Danielsen Tora Alida Reinholdtsen Tov Sletta Tove Undheim Trine Svensen Trine Wiggen Trond Fausa Aurvåg Ulrik Imtiaz Rolfsen Vetle Bergan Vibeke Heide Vidar Magnussen Viktoria Winge Øyvind Holtmon Yngvill Sve Flikke

Billigere ute

Storfilmer som «Skjelvet» og «Birkebeinerne» har begge handling som utspiller seg i Norge, men der mange scener likevel er spilt inn i Tsjekkia. Norske filmer blir ofte filmet i utlandet for å spare penger eller fordi det ikke er avanserte nok studioer i Norge.

Skuespiller Birgitte Larsen fikk ideen til oppropet. Foto: Nationaltheatret

Larsen forteller at initiativet er blitt godt mottatt.

– Det er veldig stor oppslutning i bransjen. Nesten alle vi har spurt, har blitt med på oppropet. Så det er tydelig at dette er noe som engasjerer folk, sier hun.

Ønsker bedre forhold for film i Norge

Larsen trekker fram at ett av virkemidlene som kan bidra til mindre klimautslipp, er å endre den såkalte insentivordningen. Det er en ordning som har som formål å øke antallet filmproduksjoner i Norge.

– Man kan bruke den insentivordningen som i dag har som formål å tiltrekke seg utenlandske produksjoner, til å gjøre det mulig for norske produksjoner å filme innenlands, sier Larsen.

En av filmene som har fått støtte fra insentivordningen, er den nye James Bond-filmen, som blant annet skal spilles inn i Nittedal.

Fløy over tre timer for kostymeprøve

Henrik Mestad, som er kjent fra TV-serien «Okkupert», forteller at han bruker mer og mer tid på fly.

– Flybilletter er så billig. Når man da ser på økonomien er det mye lettere å bare fly oss fram og tilbake for hver minste lille ting, sier Mestad.

Han forteller om at han for eksempel fløy tur/retur Berlin for å delta på en kostymeprøve. Hver vei er det en flytur på halvannen til to timer.

– Gammeldags

Andrea Bræin Hovig mener at man tenker på en gammeldags måte i filmindustrien, som hun mener er preget av en «bruk og kast-holdning».

– Det handler om mentalitet. Over alt ellers i samfunnet så føler jeg at man prater om bærekraft og ressursbruk, men når man filmer, er det akkurat som om man er fritatt fra å tenke sånn, sier Hovig.

Andrea Bræin Hovig er en av de mange skuespillerne som har signert oppropet. Foto: Kaland, Ole / Ole Kaland, NRK

– Det syns jeg føles gammeldags, fortsetter hun.

– Må komme fra bransjen selv

Kultur- og likestillingsminister Trine Skei Grande (V) mener filmbransjen selv må ta initiativet til å bli mer miljøvennlige.

– Disse initiativene komme fra bransjen selv, og jeg håper at norsk filmbransje vil fortsette å gå foran. Blant annet viser filmer som Amundsen at det er mulig å sette klimahensyn høyt, også i store produksjoner, sier hun.

Administrerende direktør Ivar Horneland Kristensen i Virke, som organiserer mange norske filmproduksjonsselskap, sier at det blir mye mer film for pengene ved å filme i utlandet.

–Det hadde vært hyggelig å få flere filmproduksjoner i Norge. Men man må kanskje øke filmfondet om man vil stimulere til flere innspillinger i Norge, sier han.